ഒന്നാം സ്വാതന്ത്ര്യസമരം ഇന്ത്യന് സ്വാതന്ത്ര്യസമര ചരിത്രത്തിലെ ഏറ്റവും പ്രധാന അധ്യായമാണ് 1857 ലെ ഒന്നാം സ്വാതന്ത്ര്യസമരം. ശിപായി ലഹള എന്നു ബ്രിട്ടീഷുകാര് വിളിച്ച ഈ സമരം ബംഗാളിലെ ബാരാക്പൂരിലെ ചെറിയ പട്ടാളക്യാമ്ബില്നിന്ന് കത്തിപ്പടര്ന്നു. ബ്രിട്ടീഷുകാര് ഇറക്കുമതി ചെയ്ത തോക്കിന്റെ തിര കാളയുടെയും പന്നിയുടെയും കൊഴുപ്പ് പുരട്ടിയിട്ടുള്ള കടലാസ് കൊണ്ട് പൊതിഞ്ഞതാണ് എന്നൊരു വാര്ത്ത പരന്നു. ഈ കവര് കടിച്ചു മുറിച്ചശേഷം വേണമായിരുന്നു തിര തോക്കില് നിറയ്ക്കാന്. ഇത് മുസ്ലിങ്ങള്ക്കും ഹൈന്ദവര്ക്കും ഇടയില് വലിയ എതിര്പ്പിന് വഴിവച്ചു. കുറഞ്ഞ ശമ്ബളത്തില് ജോലി ചെയ്തിരുന്ന, ശിപായികള് എന്ന് വിളിച്ചിരുന്ന ഇന്ത്യന് പട്ടാളക്കാരെ മൃഗങ്ങളെപ്പോലെയാണ് ബ്രിട്ടീഷുകാര് കണ്ടിരുന്നത്. തിര സംഭവത്തില് മംഗല്പാണ്ഡെ എന്ന ബംഗാളി യുവാവിന്റെ നേതൃത്വത്തില് ശിപായിമാര് പ്രതിഷേധിച്ചു. പാണ്ഡെ ഒരു ഇംഗ്ലീഷുകാരനെ വെടിവച്ചു വീഴ്ത്തി. മംഗള് പാണ്ഡെയെ പിടികൂടിയ പട്ടാളം വിചാരണയ്ക്കു ശേഷം തൂക്കിക്കൊന്നു. 1857 ഏപ്രില് എട്ടിനായിരുന്നു ഈ സംഭവം.ചരിത്രത്തില് വളരെയേറെ ചര്ച്ചകള്ക്കും വിവാദങ്ങള്ക്കും ഈ സംഭവം കാരണമായിട്ടുണ്ട്. ഈ കലാപത്തിന്റെ കാരണങ്ങള്, മൗലികസ്വഭാവം തുടങ്ങിയ കാര്യങ്ങളെക്കുറിച്ച് വ്യത്യസ്ത വ്യാഖ്യാനങ്ങള് ഉണ്ടായിട്ടുണ്ട്. ഈ സൈനിക കലാപം, ബ്രിട്ടീഷ് ഭരണം അവസാനിപ്പിക്കുന്നതിനും സ്വാതന്ത്ര്യത്തിനും വേണ്ടിയുള്ള ജനകീയപ്രക്ഷോഭങ്ങള്ക്ക് നാന്ദികുറിച്ചു എന്നതിന്റെ പേരിലും ശ്രദ്ധേയമാണ്.The post ഒന്നാം സ്വാതന്ത്ര്യസമരം first appeared on MalayalamExpressOnline.